[{"text_idx": "#000005", "text": "Ychwanegodd Jim \u201cDdoe, cafodd y safle cyfan ei bweru gan yr haul o 7.30am tan 8pm, ac ni fewnforiwyd yr un uned o ynni o\u2019r grid. Arbedwyd 115 kg o CO2 mewn un diwrnod a chynhyrchwyd dros 200kWh. Gan fod costau trydan wedi codi gymaint, bydd y paneli yn arbed arian i ni gan ein bod yn talu 60% yn llai am bob kWh i Egni Co-op o gymharu a\u0302\u2019n prif gyflenwr. Ac mae\u2019n wyrdd, ac ar ein to!\u201d"}, {"text_idx": "#000007", "text": "Mae AAT yn elusen ynni cymunedol sydd wedi bod yn gweithredu ers 21 mlynedd. Cafodd ei chreu gan bobl leol yng Nghymoedd Tawe ac Aman Uchaf, sef hen ardal lofaol 20 milltir i\u2019r gogledd o Abertawe. Ein prif sbardunau yw mynd i\u2019r afael a\u0302 newid hinsawdd, creu swyddi, cadw cyfoeth yn economi Cymru, ac ennyn diddordeb pobl mewn ynni. Mae gennym enw da am gyflenwi addysg, y celfyddydau a chyfranogiad. Rydym wedi sefydlu dau gwmni cydweithredol:"}, {"text_idx": "#000008", "text": "Mae Awel Co-op yn fferm wynt gymunedol 4/7MW a gomisiynwyd yn Ion 2017. Cafodd ei hariannu gan fenthyciad gwerth \u00a35.25m gan Fanc Triodos a chynnig cyfranddaliadau cymunedol gwerth \u00a33m. "}, {"text_idx": "#000009", "text": "Mae Egni Co-op yn datblygu solar ar doeon ar ysgolion, busnesau ac adeiladau cymunedol. Mae wedi gosod bron 5MWp ar 90 safle yng Nghymru. Erbyn hyn, Egni yw\u2019r cwmni cydweithredol solar ar doeon mwyaf yn y DU. Mae Egni wedi codi \u00a35 miliwn drwy gynnig cyfranddaliadau cymunedol a \u00a32.12 gan Fanc Datblygu Cymru i ariannu\u2019r gosodiadau sy\u2019n waith ar fynd. Arbedom dros \u00a3120k mewn costau trydan i\u2019n safleoedd yn 2022, a 1,000 o dunellau mewn allyriadau carbon. Mae\u2019r holl arian sydd dros ben yn mynd i brosiectau addysg ynni mewn ysgolion, gan weithio mewn partneriaeth ag EnergySparks "}, {"text_idx": "#000010", "text": "Mae dros 80 o sefydliadau cymunedol ac ysgolion lleol hefyd yn aelodau o gwmni\u0308au cydweithredol Awel ac Egni \u2013 maen nhw\u2019n berchen ar fwy na \u00a3100k mewn cyfranddaliadau, ac yn ennill ffrwd incwm gynaliadwy o\u2019r prosiectau. Mae gennym dros 1,500 o aelodau yn ein dau gwmni cydweithredol ynni adnewyddadwy. Yn 2019, cafodd Awel Aman Tawe ei dyfarnu\u2019n Sefydliad Amgylcheddol y Flwyddyn yng Ngwobrau Mentrau Cymdeithasol y DU."}]